钦定古今图书集成/明伦汇编/氏族典/第344卷 > 《廖用贤尚友录》 > 周荥
## 钦定古今图书集成/明伦汇编/氏族典/第344卷 > 《廖用贤尚友录》 > 周荥

按《后汉书周荥传》：“荥字平孙，庐江舒人也。肃宗时，举
明经，辟司徒袁安府。安数与论议，甚器之。及安举奏
窦景与窦宪争立北单于事，皆荥所具草。窦氏客徐
𬺈深恶之，胁荥，荥曰：‘蒙先帝大恩，纵为窦氏害，诚所
甘心’。”常敕妻子，“若卒遇飞祸，无得殡殓，冀以区区腐
身，觉悟朝廷。”及窦氏败，荥由此显名，自郾令擢为尚
书令，出为颍川太守，复为山阳太守，皆见称纪。以老
病乞身，卒于家。子男兴，为郎中。